《怀安官舍病起九日作》
宋代·苏元老

篱菊今年拆最繁，绕丛新折上雕盘。病知佳节霜风冷，喜对高堂骨肉欢。

久废笑歌慵饮酒，只闻儿女劝加餐。如何猛下藜床去，又逐鸳鸿振羽翰。

作者简介：眉州眉山人，字子廷，号九峰。苏辙族孙。幼孤力学，长于《春秋》，善属文。徽宗崇宁五年进士。历汉州教授、西京国子博士、通判彭州。累官太常少卿。外和内劲，不妄与人交。言者论元老苏轼从孙，且为元祐邪说，其学术议论，颇仿轼、辙，不宜在中朝。罢为提点明道宫，未几卒，年四十七。有《九峰集》。